《奴自维扬载绿一舟藉传家乡风景绘有秋江载绿图故梦中云云因足成之》
清代·阮恩滦

家园回首费思量，城郭依依认绿杨。琴客弦诗宜水调，花奴载绿自江乡。

柴桑粉本秋容澹，瓜步钟声驿路长。梦醒不知窗月皎，白云何处倍神伤。

作者简介：江苏仪徵人，字湄川。阮元孙女，杭州诸生沈霖元室。善书画，嗜琴，人呼琴女。有《慈晖馆诗钞》。